**OBRAZLOŽENJE**

**UZ I. IZMJENE I DOPUNE PRORAČUNA GRADA VRGORCA ZA 2023. GODINU**

# UVOD

Temeljem članka 10. stavka 4. *Zakona o proračunu („Narodne novine“, br. 144/21)*, uravnoteženje proračuna provodi se tijekom proračunske godine izmjenama i dopunama proračuna, prema postupku za donošenje proračuna.

**I. Izmjene i dopune proračuna Grada Vrgorca za 2023. godinu** izrađene su na temelju *Zakona o proračunu („Narodne novine“, br. 144/21)* i *Uputa za izradu proračuna jedinica lokalne i područne (regionalne) samouprave za razdoblje 2023. – 2025. godine*, koje je sastavilo Ministarstvo financija.

Metodologija izrade proračuna propisana je Zakonom o proračunu i podzakonskim aktima:

* *Pravilnikom o proračunskim klasifikacijama („Narodne novine“, br. 26/10, 120/2013, i 1/2020) i*
* *Pravilnikom o proračunskom računovodstvu i Računskom planu („Narodne novine“, br.124/14, 115/15, 135/15, 87/16 , 03/18, 126/19 i 108/20)*.

Zakonom o proračunu uveden je trogodišnji fiskalni okvir i programsko planiranje. Zakon o proračunu utvrđuje da se proračun JLP(R)S za sljedeću godinu donosi na razini skupine (druga razina računskog plana), a projekcije proračuna za naredne dvije godine na razini skupine (druga razina računskog plana).

Člankom 12. Zakona o proračunu propisano je jedno od ključnih proračunskih načela – načelo transparentnosti koje je važno zbog uvida javnosti u način trošenja proračunskih sredstava.

Proračun Grada Vrgorca za 2023. godinu i projekcije za 2024. i 2025. godinu usvojeni su na sjednici Gradskog vijeća Grada Vrgorca održanoj dana 19. prosinca 2022. godine i objavljeni u „Vjesniku“ – službenom glasilu Grada Vrgorca br. 21A /22.

Budući da su od donošenja Proračuna Grada Vrgorca za 2023. godinu i prijedloga I. Izmjena i dopuna Proračuna Grada Vrgorca, nastale određene okolnosti koje nisu bile poznate u vrijeme njegova donošenja,

a koje se odražavaju na prihodovnu i rashodovnu stranu proračuna, potrebno je izvršiti Izmjene i dopune proračuna.

U nastavku teksta slijedi obrazloženje općeg dijela proračuna odnosno ukupnih prihoda i rashoda doneseno I. Izmjenama i dopunama Proračuna Grada Vrgorca za 2023. godinu.

# OBRAZLOŽENJE IZMJENA PLANIRANIH PRIHODA I PRIMITAKA, RASHODA I IZDATAKA PRORAČUNA GRADA VRGORCA ZA 2023. GODINU

Najznačajniji prihodi proračuna su: prihodi od poreza, prihodi od imovine, pomoći iz inozemstva i od subjekata unutar općeg proračuna, prihodi od upravnih i administrativnih pristojbi, pristojbi po posebnim propisima i naknada, prihodi od prodaje proizvoda, robe te pruženih usluga, prihodi od donacije, kazne i upravne pristojbe, prihodi od prodaje neproizvedene dugotrajne imovine.

Rashodi i izdaci proračuna odnose se na: rashode za zaposlene, materijalne rashode, financijske rashode, donacije, naknade građanima i kućanstvima, subvencije, rashode za nabavu nefinancijske imovine i ostale rashode.

## PRIHODI I PRIMICI PRORAČUNA

Ukupni prihodi i primici proračuna Grada Vrgorca za 2023. godinu umanjuju se za 434.555,05 € i planiraju su u iznosu od 4.939.457,72 €.

Ukupni prihodi poslovanja u 2023. godini I. izmjenama i dopunama proračuna za 2023. godinu planiraju se u iznosu od 4.301.835,44 €, što predstavlja smanjenje u iznosu od 181.607,29 € u odnosu na Proračun Grada Vrgorca za 2023. godinu.

* **Prihodi od poreza** povećavaju se za 296.348,32 € i sada iznose 2.672.750,20 €.
* **Pomoći iz inozemstva i od subjekata unutar općeg proračuna** planiraju se u iznosu od 984.854,18 €, što predstavlja smanjenje od 300.433,49 € u odnosu na prethodni plan. Do smanjenja planiranog iznosa došlo je radi smanjenja iznosa pomoći od državnog i županijskog proračuna, i pomoći temeljem prijenosa EU sredstava, a koji se odnosi na sredstva za financiranje određenih tekućih i kapitalnih projekata koji su bili planirani, a neće biti realizirani tijekom ove godine.
* **Prihodi od imovine** povećavaju se za 9.834,62 € i sada iznose 60.601,00 €
* **Prihodi od upravnih i administrativnih pristojbi, pristojbi po posebnim propisima i naknada** planiraju se u iznosu od 540.962,91 € što predstavlja smanjenje od 200.360,35 € u odnosu na planirani proračun za 2023. godinu zbog smanjene naplate komunalne naknade i komunalnog doprinosa.
* **Prihodi od prodaje proizvoda i robe te pruženih usluga i prihodi od donacija** planiraju se na većoj razini i to na iznos od 36.349,08 €, a razlog je planirani iznos kapitalnih donacija od neprofitnih organizacija za izgradnju gradskog ciklo odmorišta.
* **Prihodi od kazni, upravnih mjera i ostali prihodi** planiraju se u iznosu od 6.318,07 € što predstavlja smanjenje od 981,68 €.
* **Kod prihoda od prodaje nefinancijske imovine** planirano je 150.000,00 € i ovaj iznos je smanjen za 513.614,04 €, iz razloga smanjenja prihoda od prodaje građevinskog zemljišta.
* **Prihodi od financijske imovine i zaduživanja**  planiraju se u iznosu od 471.700,00 €. Od toga 180.000,00 € odnosi se kratkoročno zaduženje preko faktoringa kod poslovne banke iz razloga predfinanciranja EU projekata i 291.700,00 € beskamatnog zajma Ministarstvu financija za otplatu preostalog iznosa od povrata poreza po poreznim prijavama građana za 2022. godinu.
* **Višak prihoda** se planirana istoj razini.

## RASHODI I IZDACI PRORAČUNA

Ukupno planirani rashodi i izdaci proračuna Grada Vrgorca za 2023. godinu smanjuju se za 434.555,05 € i prema novom planu iznose 4.939.457,72 €.

Rashodi poslovanja u 2023. godini ovim Izmjenama i dopunama planirani su u iznosu od 3.702.474,64 €, što je za 462.433,36 € manje u odnosu na ranije planirano.

|  |  |  |  |
| --- | --- | --- | --- |
| **STAVKA PRORAČUNA**  | **PRORAČUN ZA 2023.**  | **IZMJENE I DOPUNE**  | **POSTOTAK PROMJENE**  |
| **RASHODI POSLOVANJA**  | **4.164.908,00**  | 3.702.474,64 | **- 11,1%**  |
| Rashodi za zaposlene  | 1.138.098,10  | 1.203.322,64  |  **5,7 %**  |
| Materijalni rashodi  | 1.505.010,20  | 1.590.657,05  |  **5,7 %**  |
| Financijski rashodi  | 27.871,79  | 30.054,97  | **7,8 %**  |
| Subvencije  | 58.398,04  | 43.853,46  |  **- 24,9 %**  |
| Naknade građanima i kućanstvima  | 181.166,62  | 180.936,31  |  **-0,1 %**  |
| Ostali rashodi  | 1.254.363,25  | 653.650,21  |  **- 47,9%**  |

* **Rashodi za zaposlene** povećaju se za 65.224,54 € kn, od čega se 60.000,00 € odnosi na uvođenje mjera za fiskalnu održivost DV „Pčelica“ Vrgorac.
* **Materijalni rashodi** povećavaju se za 85.646,85 € a povećanje se vidi točno po stavkama u posebnom dijelu Izmjena i dopuna proračuna.
* **Financijski rashodi** povećani su za 2.183,18 € u odnosu na plan proračuna.
* **Subvencije trgovačkim društvima, zadrugama, poljoprivrednicima i obrtnicima izvan javnog sektora** umanjuju se za 14.544,58 € u odnosu na plan proračuna.
* **Naknade građanima i kućanstvima na temelju osiguranja i druge naknade** se planiraju u iznosu od 180.936,31 € za financiranje besplatnog boravka djece u Dječjem vrtiću iz programa socijalne skrbi, stavke podmirenja troškova stanovanja za socijalno ugrožene osobe i stavke sufinanciranja prijevoza učenika.
* **Ostali rashodi** su umanjeni za 600.713,04 € u odnosu na planirani iznos.
* **Izdaci za financijsku imovinu i otplate zajmova** se planiraju u iznosu od 461.219,17 €, a odnose se na otplatu beskamatnog zajma ministarstvu financija, a u vezi povrata poreza po godišnjim prijavama građana za 2021. godinu, i na otplatu glavnice po dugoročnim kreditima kod Erste banke.

**Rashodi za nabavu nefinancijske imovine** planiraju se u iznosu od 775.763,91 € što predstavlja povećanje od 137.367,21 € u odnosu na usvojeni plan proračuna za 2023. godinu.

|  |  |  |  |
| --- | --- | --- | --- |
| **STAVKA PRORAČUNA**  | **PRORAČUN ZA 2023.**  | **I. IZMJENE I DOPUNE**  | **POSTOTAK PROMJENE**  |
| **RASHODI ZA NABAVU** **NEFINANCIJSKE IMOVINE**  | **638.396,70**  |  **775.763,91** | **-21,5 %**  |
| Rashodi za nabavu proizvedene dugotrajne imovine | 319.861,97 |  693.844,83 | **116,9 %** |
| Rashodi za nabavu neproizvedene dugotrajne imovine | 0,00 | 6.919,08 | **100,0%** |
| Rashodi za dodatna ulaganja na nefinancijskoj imovini | 318.534,73 |  75.000,00 | **-76,5 %** |

Rashodi za nabavu nefinancijske imovine povećavaju se u iznosu od 137.367,21 €, a razlozi se mogu pogledati točno po stavkama pojedinih kapitalnih projekata u posebnom dijelu Izmjena i dopuna proračuna kao i u obrazloženju Izmjena i dopuna programa Izgradnje komunalne infrastrukture.